พลเอก ธารไชยยันต์ ศรีสุวรรณ ผู้บัญชาการทหารสูงสุด ประธานในพิธีกล่าวว่า กองทัพไทยได้ให้ความสำคัญกับการพัฒนาบุคลากรในกองทัพให้มีความรู้ความสามารถ และพัฒนาตัวเองอย่างต่อเนื่อง โดยเฉพาะปัจจุบันรัฐบาลได้ให้ความสำคัญกับการพัฒนาคนในประเทศให้มีคุณภาพ เพื่อสนับสนุนให้เกิดการเติบโตทางเศรษฐกิจ ในยุคไทยแลนด์ 4.0 ที่เน้นการพัฒนาคนที่ไม่หยุดนิ่งเป็นหัวใจสำคัญ นอกเหนือจากการฝึกฝนตามปกติที่ทหารกองประจำการได้รับจากกองทัพแล้ว ยังได้นำมาตรฐานอาชีพของ สคช.มาช่วยสนับสนุนกำลังคนของกองทัพให้มีคุณวุฒิวิชาชีพติดตัว สร้างโอกาสและการเข้าถึงแหล่งงานในอนาคต